'कबीर सिंह' फेम एक्ट्रेस Kiara Advani को ऑफर हुई बड़ी फिल्म, 'सोनू' के साथ आएंगी नजर  
कियारा आडवाणी को ऑफर हुई बड़ी फिल्म
इस बॉलीवुड एक्टर के साथ आएंगी नजर
अक्टूबर में शुरू होगी कियारा आडवाणी की फिल्म की शूटिंग
बॉलीवुड एक्टर कार्तिक आर्यन 'पति पत्नी और वो (Pati Patni Aur Woh)' के बाद 'दोस्ताना 2 (Dostana)' और 'भूल भुलैया 2' (Bhool Bhulaiya 2) जैसी फिल्मों में नजर आने वाले हैं. कार्तिक आर्यन (Kartik Aaryan) की 'भूल भुलैया 2' अक्षय कुमार की हॉरर कॉमेडी 'भूल भुलैया' का सीक्वल है. हाल ही में इस फिल्म की एक्ट्रेस को लेकर भी ऐलान हुआ है. दरअसल, कार्तिक आर्यन (Kartik Aaryan) इस फिल्म में बॉलीवुड एक्ट्रेस कियारा आडवाणी (Kiara Advani) के साथ नजर आएंगे. ऐसा पहली बार होगा, जब कार्तिक आर्यन और कियारा आडवाणी (Kiara Advani) पर्दे पर साथ दिखाई देंगे. इससे पहले कियारा आडवाणी (Kiara Advani) ने फिल्म 'कबीर सिंह' से बॉक्स ऑफिस पर धमाल मचाया था. इस फिल्म में उनके साथ शाहिद कपूर थे.
Teri Aankhein Bhool Bhulaiyaa Baatein hai Bhool Bhulaiyaa #BhoolBhulaiyaa2 
A post shared by  KARTIK AARYAN (@kartikaaryan) on Aug 18, 2019 at 11:52pm PDT
मीडिया रिपोर्ट्स के मुताबिक  'भूल भुलैया 2' (Bhool Bhulaiya 2) की शूटिंग इसी साल अक्टूबर में शुरू हो जाएगी. कुछ ही दिन पहले 'भूल भुलैया 2' (Bhool Bhulaiya) का मोशन पोस्टर भी रिलीज हुआ था. इस पोस्टर में कार्तिक आर्यन 'भूल भुलैया' के अक्षय कुमार के अंदाज में नजर आ रहे थे. इस लुक में कार्तिक आर्यन भगवा कपड़ा पहने, ब्लैक गॉगल्स लगाए नजर आ रहे हैं. बता दें कि कार्तिक आर्यन इन दिनों फिल्म 'पति पत्नी और वो' की शूटिंग के लिए लखनऊ में मौजूद हैं.  कार्तिक आर्यन 'सोनू के टीटू की स्वीटी' जैसी सुपरहिट फिल्मे दे चुके हैं.
वहीं, कियारा आडवाणी (Kiara Advani) की बात करें तो 'भूल भुलैया 2' के अलावा वे अक्षय कुमार की 'लक्ष्मी बॉम्ब' मेंं दिखेंगी, जो 2020 में ईद के मौके पर रिलीज हो सकती है. इससे इतर कियारा आडवाणी अपकमिंग फिल्म 'इंदू की जवानी' में भी हैं. बता दें कि कियारा आडवाणी ने तेलुगू फिल्म 'भारत अने नेनू' से भी खूब सुर्खियां बटोरी थीं. इस फिल्म में वह साउथ के दिग्गज एक्टर महेश बाबू के साथ नजर आई थीं.